Tilkynnt verður um niðurstöðuna í þættinum Reykjavík árdegis á Bylgjunni á gamlársdag . Vísir / Vilhelm Lesendum Vísis og hlustendum Bylgjunnar gefst færi á að útnefna Mann ársins 2019 nú um áramótin . Opnað hefur verið fyrir tilnefningar og er öllum frjálst að senda inn . Tekið er við tilnefningum hér á Vísi en frestur til að tilnefna rennur út föstudaginn 13. desember . Ritstjórn Vísis og Reykjavík Síðdegis fara sameiginlega yfir innsendar tilnefningar og í kjölfarið hefst atkvæðagreiðsla . Einstaklingurinn verður heiðraður í árlegum áramótaþætti Reykjavík árdegis á gamlársdag . Í tilnefningunni þarf nafn viðkomandi að koma fram auk upplýsinga um hvers vegna viðkomandi á skilið að vera útnefndur sem Maður ársins 2019 . Farið verður yfir tilnefningar með tilliti til rökstuðnings og fjölda tilnefninga sem hver og einn fær . Atkvæðagreiðsla fer svo fram á Vísi yfir jólin . Vísir og Bylgjan stóðu fyrir vali á Manni ársins 2017 og gátu lesendur Vísis og hlustendur Bylgjunnar tekið þátt í að velja þann sem þeim þótti eiga nafnbótina skilið .